Cazul de la Școala Titulescu. Clotilde Armand ar fi desființat paza
- Cristian Raducanu
- 7 martie 2024, 22:20
Clotilde Armand este vinovatul moral pentru cazul șocant de la Școala Titulescu. Dan Podaru, fost consilier în Primăria Sectorului 1, a declarat că edilul din S1 a desființat paza în toate școlile din sector.
"Clotilde Armand este vinovatul principal pentru carențele grave de securitate din școlile situate în Sectorul 1", a opinat Dan Podaru, fost consilier local la Sectorul 1. Acesta o acuză pe primărița din cel mai bogat sector al Capitalei că a redus drastic paza în unitățile de învățământ.
"Clotilde Armand ar fi eliminat paza din școlile Sectorului 1
Pentru a-și susține acuzațiile, Dan Podaru a înaintat o serie de argumente prin care a precizat că în momentul în care și-a preluat mandatul de primar una din preocupările primăriței a fost să desființeze paza din școli. Astfel, adaugă Dan Podaru, Clotilde Armand este vinovatul moral pentru cazul tragic de la Școala Titulescu.
"Din punctul meu de Vedere, principalul vinovat pentru actuala situație gravă existentă la Școala Titulescu este chiar primarul Clotilde Armand. Voi argumenta această afirmație: începând cu anul 2020, în momentul în care, din păcate, Clotilde Armand a câștigat funcția de primar al sectorului 1, aceasta a desființat paza din școli", a declarat Dan Podaru.
Directorii au contestat decizia edilului din Sectorul 1
Fostul consilier a adăugat că, inițial, Clotilde Armand a eliminat complet paza din școli, spre nemulțumirea directorilor unităților de învățământ, care au contestat în scris decizia primarului.
Ulterior, edilul sectorului 1 a revenit asupra hotărârii și reintrodus paza. Securitatea copiilor a fost asigurată de un singur agent. În momentul de față, paza este asigurată în proporție de 20%, mai spune Dan Podaru.
"În primă fază, a desființat-o complet. Acest fapt a generat o situație gravă și, în urma reacțiilor directorilor de școli, paza a fost reluată în unitățile de învățământ, dar cu un singur paznic. Dintr-o proporție de 100%, se asigură o pază în proporție de doar aproximativ 20%.
Clotilde Armand, vinovatul moral pentru cazul de la Școala Titulescu
Principalul vinovat este chiar primarul Clotilde Armand, care a pus viața, sănătatea și, iată, integritatea corporală și morală a copiilor în pericol. Ea este omul care trebuie tras la răspundere pentru orice neajuns de acest gen care se înregistrează la nivelul liceelor sau școlilor generale din sectorul 1", a adăugat fostul consilier.
Dan Podaru a demisionat recent din funcția de consilier și din PNL, de asemenea. Cadrul universitar acuză faptul că șeful interimar al liberalilor le-a interzis membrilor să o cotrazică pe Clotilde Armand.
Un caz extrem de grav s-a produs la școala Titulescu situată în sectorul administrat de primărița USR. Părinții unui elev de numai opt ani au acuzat că al lor copil a fost suspus perversiunilor sexuale în repetate rânduri, chiar în toaleta unității de învățământ, potrivit RL.ro.